Diždāmes pilskalns

Diždāmes pilskalns atrodas Dienvidkurzemes novada Gramzdas pagastā. Tas atrodas dažus kilometrus no Lietuvas robežas. 

Ceļš starp Dāmi un Aizvīķiem šķērso Vidvides upīti. Vienu kilometru uz ziemeļaustrumiem no šās vietas, Vidvides labajā krastā, gravas ierobežots, atrodas labi veidots pilskalns. Zemesrags, uz kura tas atrodas, ir 14 metru augstāks par Vidvides pļavām. Pilskalnam neliels plakums, kura austrumgalā paceļas 5 m augsts uzbedums ar grāvi priekšā. Aiz šā uzbeduma ir vēl otrs 2 m augsts uzbedums, kas atdala pilskalnu no apkārtējiem mežiem. Ieeja bijusi uzbedumu dienvidus pusē. Pilskalnam pusmetru dziļš mītņu slānis, kurā redzamas ogles un pelni.

Liekas, ka pilskalna ziemeļos ir zemes gabals, kas norobežots gravām un grāvjiem, kurš tagad aizaudzis. Par pilskalnu stāsta, ka tur zviedri izrakuši lielu naudas lādi. Šis pilskalns atrodas Lieldāmes daļā, kas senrakstos minēta ka “Dāmis”.

 Atsauces 

 Ārējās saites 

 Enciklopedija.lv
 Diždāmes pilskalns

Kategorija:Pilskalni Kurzemē
Kategorija:Gramzdas pagasts
Kategorija:Arheoloģiskie pieminekļi Latvijā